Във възможно най-кратък срок, но не по-късно от 20 работни дни от датата на получаване на известието за консултация, запитаният орган предоставя на запитващия орган:
 а)
 цялата поискана в известието за консултация относима информация, включително всички становища или резерви във връзка с придобиването от кандидат-приобретателя;
 б)
 по собствена преценка — всякаква друга съществена информация.
 3. Когато запитаният орган не е в състояние да спази срока, посочен в параграф 2, той незабавно съобщава на запитващия орган основателните причини, налагащи подобно закъснение, и датата, на която се очаква да изпрати своя отговор. Запитаният орган редовно предоставя — по своя собствена инициатива или въз основа на искане от запитващия орган, обратна информация относно постигнатия напредък.
 4. Когато в случаи на обоснована необходимост запитаният орган не е в състояние да предостави цялата необходима информация своевременно, за да спази посочения в параграф 2 срок, той:
 а)
 предоставя наличната му информация в рамките на срока, посочен в параграф 2, в установения в приложение II формат;
 б)
 предоставя липсващата информация веднага след като стане налична по начин, включително и устно, който гарантира, че всички необходими действия могат да бъдат изпълнени своевременно.
 5. Ако исканата информация се предоставя устно съгласно параграф 4, буква б), впоследствие тя се потвърждава в писмена форма в съответствие с параграф 1, освен ако съответните компетентни органи не са се договорили за друго.
 Член 6
 Процедури за консултация
 1. Запитващият орган и запитаният орган обменят информация във връзка с известието за консултация и отговора, като използват най-целесъобразните от средствата, изброени в член 3, параграф 3 и член 5, параграф 1, и вземат предвид съображенията за поверителност, момента на кореспонденцията, обема на материалите, които се обменят, както и достъпността на информацията за запитващия орган.
 2. Предоставената от запитания орган информация трябва, доколкото му е известно, да бъде пълна, точна и актуална.
 3. След като получи известието за консултация, запитаният орган съобщава своевременно на запитващия орган дали се нуждае от разяснение във връзка с поисканата информация.
 Запитващият орган на свой ред отговаря своевременно на всички искания за разяснение, изпратени от запитания орган.
 4. Ако поисканата информация е на разположение на друг орган от държавата членка на запитания орган, който друг орган обаче не представлява компетентен орган за целите на член 24 от Директива 2013/36/ЕС, запитаният орган полага всички възможни усилия за своевременното събиране и предоставяне на информацията на запитващия орган в съответствие с член 5.
 Ако поисканата информация е на разположение на друг орган от друга държава членка или на друг орган от същата държава членка, който представлява компетентен орган за целите на член 24 от Директива 2013/36/ЕС, запитаният орган информира своевременно запитващия орган за това.
 5. Запитаният орган и запитващият орган си сътрудничат за преодоляването на всякакви трудности, които биха могли да възникнат във връзка с отговора на искането за информация.
 6. Запитаният орган и запитващият орган взаимно си предоставят обратна информация относно резултата от оценката, във връзка с която се провежда процесът на консултации, и при необходимост — относно полезността на информацията или на оказаното съдействие, както и относно проблемите, възникнали при оказването на